בנדום כל המסיבות
בן אדם; בנדום כל המסיבות; וכשהכיוף נגמר; מה אתה עושה?; כן, מה אתה עושה; כשאתה נשאר לבסוף עם עצמך והולך הביתה?; היית כבר בכל המקומות המשעשעים; סגרת כבר את כל הדיסקוטקים; (חוץ מאלו שנשרפו); ברכת על המזון בכל מסעדות הבוקר; מה אתה עושה אז?; האם אתה מבסוט?; האם אתה עצוב?; עייף?; עצבני?; לא רוצה לישון, רוצה להשתגע; לא רוצה לישון, רוצה להשתגע; מה אתה עושה, בן אדם; בנדום כל המסיבות; כשהכיוף נגמר?; האם אתה חושב על דברים; שהיית עושה לה לו היתה כאן?; האם אתה לבד?; האם לבד לך?; או שאתה פשוט שמח; שסוף כל סוף נפטרת ממנה; ואתה שבע רצון ועייף ולבד; לבד; לבד; האם אתה שובר את הראש; למי עוד אפשר לצלצל?; אולי אפשר עוד למצוא איזה שעשועים; בעיר ה... עייפה הזאת; (הייתי אומר דבר אחר אבל לא נעים - תקליט); בחוץ לארץ; בשעה כזאת; מתחילים רק את החיים; או יה!; נו, טוב; אתה יכול לשמוע קצת מוזיקה טובה; שאתה באמת אוהב; זה יכול להיות גם שיר מיושן; שכשאתה נמצא בין החבר'ה; אולי תלגלג עליו; או - כן - אתה יכול לקרוא איזה רומן; עד שאתה נרדם; או עד שאתה מגלה מי הרוצח; יושבים באמבטיה החמה; אמבטיה חמה; עד שהעייפות הנעימה מתפשטת באיברים; ונרדמים; קמים לבסוף חצי מתים; לגלות שהמים באמבטיה כבר קרים; מאוד מאוד מאוד מאוד; והיום כבר מאיר; אפשר גם ללא ללכת לישון; ללכת לים ביחד עם כל שופכי הביוב המזוכיסטים; עם הגוויות המקומטות; ועם המופרעות הלא נורמלית; לסבול את הקור; אתה יכול לא לישון; ולהבטיח לעצמך גיגית... לא, עוד הפעם; אתה יכול לא לישון; ולהבטיח לעצמך חגיגית; לתפוס תנומה במשך היום; ובכלל הגיע הזמן פעם; ואללה, פעם; פעם אחת לישון מוקדם; בשעות שתמיד כתוב שבריא לישון בהן; ולקום למחרת בבוקר; בשביל אלוהים, לא בשבילך; בן אדם; בנדום כל המסיבות; כשהכיוף נגמר; מה אתה עושה?; תהיה רציני לרגע; האם אתה חושב - לא, לא - ברצינות; אתה חושב על עצמך? החיים בכלל?; אתה חושב שסתם בזבזת או הרגת זמן?; אתה חושב שיכולת לגמור את הזמן; בצורה יותר מוצלחת; תראה, סוף כל סוף; יש לך פחות יום בחיים שלך; בנדום כל המסיבות; כשהכיוף נגמר; מה אתה עושה, בן אדם?; אתה מאלו שעושים יוגה או זן?; אין דבר; אין מה להתבייש; תגיד, אתה מאמין באלוהים, ברוך שמו?; קורא בתנ"ך ומתפלל?; זה בסדר; זו דרך טובה להיות בדד אך לא בודד; (ואללה, איזה משפט!); אולי אתה מתכנן תוכניות לעתיד?; למחר? למחרתיים? לעוד שנה?; עושה חשבון נפש?; היי, אתה אוהב את הזמן; שבו אתה נשאר עם עצמך; בנדום כל המסיבות; כשהכיוף נגמר?; משתדל להרדם מהר; כדי להתחיל מחר את כל הסיפור מחדש; תגיד; תגיד, אתה מאמין?; תגיד, אתה מאונן?; יעני עושה ביד, מה יש?; ששש, אל תתבייש, אני לא אספר לאף אחד; בעצם, זה על הכיף-כיף-כיופאק; לא צריך ללוות אותה הביתה; או לעסוק בגילוי אהבה; ועוד כל מיני חנטרישים כאלה; אפשר פשוט לסובב את הגב בשקט; ולהרדם; תגיד, אתה מפחד להישאר לבד?; מאמין ברוחות ושדים ומצפון לא נקי?; שובב!; שטויות, זו לא גבורה לא לפחד; האם אתה חושב על מוות; ונהיה כזה מין מיסטי לאללה; מה, אתה לא מבין בכלל על מה אני מתכוון; כשאני מדבר על הזמן; שבו אתה נשאר לבד עם עצמך; בנדום כל המסיבות; כשהכיוף נגמר; הו, אם כך אני מקנא בך; ואללה, באמת; האם אתה מנסה להתחבר לגורלך; או לברוח ממנו?; תגיד, האם אתה כל כך מסטול; שאתה לא מסוגל לענות לי?; אתה נלחם במוות?; מחפש אלוהים חיים?; אז מה?; אתה חושב על עצמך או על החיים; בעצם מה אני עושה בנדום כל המסיבות; בשעות שהכיף נגמר לי; תגיד; תגיד!; תגיד, רציתי לשאול אותך משהו; תגיד!; טוב, אל תגיד.; 